Great Blue Hole er et blått hull i Belize.
Kollapset synkehull i Chinchón, Spania.
**Synkehull**, **jordfallshull** og **doline** er begreper for landskap som synker fordi jordsmonnet i området er blitt undergravd. Synkehull oppstår særlig hvor undergrunnen inneholder mye kalkstein, og hvor kalken er skylt vekk av vann, eller hvor det er eller har vært gruvedrift. Når det renner vann ned i steinlaget, vil vannet oppløse kalken og man vil få hull/grotter under jorden. Etterhvert som vannet har lagd store hull i bakken, vil jordmassen over svikte, og bakken vil falle ned i dypet. Synkhull kan også oppstå ved at det i istiden ble dannet en isblokk i morenedannelser som siden smeltet bort. De øverste jordlag faller sammen og ned hulrommet.

De fleste synkehull er forårsaket av karstprosesser og er vanligvis sirkulære og varierer i størrelse fra titalls til hundrevis av meter både i diameter og dybde, og varierer i form fra jordforede skåler til bergkantede kløfter. Synkehull kan dannes gradvis eller plutselig, og finnes over hele verden. Synkehull som oppstår på bunnen av grunne hav kalles blå hull. Dean’s Blue Hole i Bahamas er det nest dypeste kjente synkehullet under havet, dybde 203 meter, og er populært sted for verdensmesterskap i fridykking, samt rekreasjonsdykking.

I 2010 oppstod det et synkehull i Guatemala by som var 60 meter dypt. Dette var forårsaket av store vannmengder. I Danmark finnes det synkhull i skogene bak Møns Klint og i området ved Mønsted Kalkgruber vest for Viborg. «Røverstuen» i Rold Skov er et synkhull som ligger Himmerland.

Omkring Dødehavet er det grunnet den synkende vannstanden dannet mer enn 3000 synkhull.

Se også
-------

* Blått hull

Referanser
----------

1. ↑  «synkehull», *NAOB*
2. ↑  «jordfallshull», *NAOB*
3. ↑  «doline», *NAOB*
4. ↑  Williams, Paul (2004): «Dolines», i:Gunn, John (red.): *Encyclopedia of Caves and Karst Science*. Taylor & Francis. ISBN 978-1-57958-399-6; s. 628–642.
5. ↑  Kohl, Martin (2001): «Subsidence and sinkholes in East Tennessee. A field guide to holes in the ground» (PDF). State of Tennessee. Arkivert fra originalen (PDF) den 14. juli 2015.
6. ↑  «Hva er et blått hull?» *Illustrert Vitenskap* IV nr. 1 2009
7. ↑  Mylroie, J.E.; Carew, J.L.; & Moore, A.I. (1995): *Blue Holes: Definition and Genesis: Carbonates and Evaporites*, **10** (2), s. 225.
8. ↑  Wilson, William L. (1994): «Morphometry and Hydrology of Dean's Blue Hole, Long Island», *Bahamas Journal of Science*. **2** (1): 10–14. Arkivert fra originalen den 7. mars 2012.
9. ↑  Kristiansen, Arnhild Aass (1. juni 2010). «Treetasjes bygning slukt av bakken». *Dagbladet*.
10. ↑  Bilag I, Naturregioner på Møn (PDF). Arkivert fra originalen (PDF) 28. juli 2020
11. ↑  «Velkommen til Rold Skov Leksikon». Arkivert fra originalen 5. marts 2016
12. ↑   «Sinkholes as Deep as Eight-Story Buildings Form Along Shoreline of the Disappearing Dead Sea», *AccuWeather* 2016. Arkivert fra originalen 31. juli 2017.

Eksterne lenker
---------------

* (en) Sinkholes – kategori av bilder, video eller lyd på Commons Rediger på Wikidata
* James, Vincent (18. februar 2014): «What are sinkholes, how do they form and why are we seeing so many?», *The Independent*.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Britannica **·** GND **·** GND **·** LCCN **·** BBC Things
 |